Λόφοι Φλώρινας

Οι Λόφοι (παλαιότερη ονομασία Ζαπύρδανη  Μετονομασίες των Οικισμών της Ελλάδας. Ζαπύρδανη - Λόφοι Σλαβομακεδονικά : Забрдени) είναι μια μικρή τοπική κοινότητα του Νομού Φλώρινας και ανήκει στο Δήμο Φλώρινας. Βρίσκεται βορειανατολικά της Φλώρινας και απέχει 18 χιλιόμετρα από αυτή, στον οδικό άξονα Φλώρινας-Θεσσαλονίκης. Έχει πληθυσμό 355 κατοίκους, με βάση την Απογραφή του 2011, και υψόμετρο 720 μέτρων περίπου. Η κοινότητα ορίζεται βόρεια από την Τοπική Κοινότητα Μελίτης, βορειοανατολικά από την Τοπική Κοινότητα Κέλλας, ανατολικά από την Τοπική Κοινότητα Βεύης, νότια από την Τοπική κοινότητα Σιδηροδρομικού Σταθμού Βεύης και δυτικά από την Τοπική Κοινότητα Νεοχωρακίου.

Ιστορικά στοιχεία
Στο ύψωμα «Μίρις», που βρίσκεται περίπου δύο χιλιόμετρα ΝΑ του χωριού, πλάι στο σημερινό δρόμο Φλώρινας - Βεύης, έχει διαπιστωθεί, με βάση διάφορα αρχαιολογικά ευρήματα, η θέση ρωμαϊκού οικισμού  Δημ. Κ. Σαμσάρης,  Ιστορική γεωγραφία της ρωμαϊκής επαρχίας Μακεδονίας (Το τμήμα της σημερινής Δυτικής Μακεδονίας), Θεσσαλονίκη 1989 (Εταιρεία Μακεδονικών Σπουδών), σ. 190. ISBN 960-7265-01-7..

 Αθλητισμός 
Στο χωριό υπάρχει από το 1961 ο Άρης Λόφων ο οποίος αγωνίζεται στην Ά κατηγορία της Ε.Π.Σ. Φλώρινας ενώ παλαιότερα έχει συμμετάσχει στα πρωταθλήματα της ΄Δ εθνικής κατηγορίας.

 Παραπομπές 
http://www.lithoksou.net/p/oikismoi-tis-florinas-poy-arxizoyn-apo-z
Εξωτερικοί σύνδεσμοι
Ο τόπος μου

Κατηγορία:Χωριά της περιφερειακής ενότητας Φλώρινας
Κατηγορία:Δήμος Φλώρινας